70. ΝΟΜΟΣ υπ’ αριθ. 608 της 9/13 Ιουν. 1977 (ΦΕΚ Α΄ 163) Περί ρυθμίσεως των σχέσεων αποκατασταθέντων στρατιωτικών προς τα οικεία ασφαλιστικά Ταμεία. Άρθρ.1.-1.Αναγνωρίζεται ως χρόνος μετοχικής σχέσεως, ως προς τα οικεία Μετοχικά Ταμεία και τα Ταμεία Αλληλοβοηθείας, ο εκτός ενεργού υπηρεσίας χρόνος των στρατιωτικών των Ενόπλων Δυνάμεων των αποκατασταθέντων ή αποκαθισταμένων, κατ’ εφαρμογήν των διατάξεων του Ν.Δ. 9/1974 «περί συμπληρώσεως και τροποποιήσεως των κειμένων «περί ηγεσίας των Ενόπλων Δυνάμεων διατάξεων» του Ν.Δ. 197/1974 «περί κρίσεως στρατιωτικών εξελθόντων της υπηρεσίας από 21.4.1967 μέχρις 23.7.74», του Ν.Δ. 228/1974 «περί αποκαταστάσεως αξιωματικών των Ενόπλων Δυνάμεων», του Νόμ. 24/1975 «περί κυρώσεως των υπ’ αριθ. 2/4.1.1975 και 17/22.1.1975 πράξεων του Υπουργικού Συμβουλίου, αφορωσών εις την τροποποίησιν και συμπλήρωσιν των κειμένων «περί ιεραρχίας και προαγωγών των μονίμων αξιωματικών των Ενόπλων Δυνάμεων διατάξεων» και του Νόμ. 322/1976 «περί τροποποιήσεως και συμπληρώσεως των διατάξεων «περί κρίσεως στρατιωτικών των Ενόπλων Δυνάμεων των εξελθόντων της υπηρεσίας από 21.4.1967 μέχρι 23.7.1974». 2.Η ασφαλιστική αποκατάστασις των ανωτέρω και η υπό των Μετοχικών Ταμείων καταβολή του μερίσματος του αναλογούντος εις τον βαθμόν της οριστικής εξόδου ανατρέχει, δια τους μη επανελθόντας εις την ενεργόν υπηρεσίαν, εις την ημερομηνίαν εκδόσεως της σχετικής δι’ έκαστον, διοικητικής πράξεως αποκαταστάσεως, μη οφειλομένων υπό των Ταμείων, δια το προ της ημερομηνίας ταύτης χρονικόν διάστημα, διαφορών μερίσματος και λοιπών παροχών. Άρθρ.2.-1.Προς εξόφλησιν των προς τα οικεία Μετοχικά Ταμεία οφειλομένων κρατήσεων, δια τον χρόνον, καθ’ ον οι εν άρθρ. 1 του παρόντος στρατιωτικοί ετέλουν, εκτός υπηρεσίας, διενεργούνται, επί των καταβαλλομένων, εις τούτους βασικού μισθού ή μερίσματος και μέχρις εξοφλήσεως ατόκως της συνολικής οφειλής, αι ακόλουθοι κρατήσεις: α.Δια τους τελούντας εν ενεργεία 2% επί του βασικού μισθού των. β)Δια τους τελούντας εν αποστρατεία, ως και τους αποστρατευομένους προ της οριστικής εξοφλήσεως της οφειλής των και δια το μετά την αποστρατείαν των απομένον υπόλοιπον 10% επί του καταβαλλομένου μερίσματος. 2.Καταβληθέντα μερίσματα, εις τους εν άρθρ. 1 του παρόντος στρατιωτικούς, δεν αναζητούνται υπό των οικείων Μετοχικών Ταμείων. Σελ. 1522,08(α) Τεύχος 770-Σελ. 114 36.Σ.α.70 Μετοχικό Ταμείο Στρατού Άρθρ.3.-1.Αι οφειλόμεναι, προς τα οικεία Ταμεία Αλληλοβοηθείας, εισφοραί, υπό των εν άρθρ. 1 του παρόντος στρατιωτικών, δια τον χρόνον, καθ’ ον ούτοι ετέλουν εκτός υπηρεσίας, αποδίδονται ατόκως ως ακολούθως: α.Υπό των τελούντων εν ενεργεία δια κρατήσεως 2% επί του βασικού μισθού των. β.Υπό των τελούντων εν αποστρατεία δι’ αφαιρέσεως ολοκλήρου του ποσού, εκ του χορηγηθοσομένου κατά την επομένην παράγραφον συμπληρωματικού, εφ’ άπαξ βοηθήματος, ή του εναπομένοντος υπολοίπου δια τους αποστρατευομένους προ της οριστικής εξοφλήσεως της οφειλής των. 2.Εις τους εν άρθρ. 1 του παρόντος στρατιωτικούς τους μη επανελθόντας, εις την ενεργόν υπηρεσίαν, καταβάλλεται υπό των οικείων Ταμείων Αλληλοβοηθείας το προβλεπόμενον εφ’ άπαξ βοήθημα, υπό της ισχυούσης, κατά τον χρόνον οριστικής εξόδου αυτών, νομοθεσίας, εξ ου εκπίπτεται το ποσόν του βοηθήματος, όπερ αντιστοιχεί, εις τον βαθμόν και τα έτη μετοχικής σχέσεως, άτινα εκέκτηντο, κατά την πρώτην έξοδον, υπολογιζόμενον, κατά τας διατάξεις της ισχυούσης, κατά τον χρόνον της πρώτης εξόδου, νομοθεσίας, βάσει του βασικού μισθού και των προσαυξήσεων ευδοκίμου παραμονής και πολυετούς υπηρεσίας τα οποία κατεβάλλοντο, κατά την ημερομηνίαν της οριστικής εξόδου των. 3.Το ως άνω συμπληρωματικόν, εφ’ άπαξ, βοήθημα καταβάλλεται, εις τους τελούντες, εν αποστρατεία, εντός οκταμήνου, από της ενάρξεως ισχύος του παρόντος και εις δόσεις κατά τα δια κοινής αποφάσεως των Υπουργών Εθνικής Αμύνης και Οικονομικών οριζόμενα. 4.Οι εκ των εν άρθρ. 1 του παρόντος επανελθόντες εις την ενεργόν υπηρεσίαν στρατιωτικοί ανεξαρτήτως εάν κατά την δημοσίευσιν του παρόντος τελούν εν ενεργεία ή εν αποστρατεία υποχρεούνται να επιστρέψουν εις τα οικεία Ταμεία Αλληλοβοηθείας ή εντός έτους από της ισχύος του παρόντος ή υπό τας προϋποθέσεις της επομένης παραγράφου, κατά τον χρόνον της οριστικής εξόδου των εκ των τάξεων των Ενόπλων Δυνάμεων το ποσόν το αντιστοιχούν εις βοήθημα του βαθμού και των ετών μετοχικής σχέσεως, άτινα εκέκτηντο, κατά την πρώτην των έξοδον, υπολογιζόμενον, κατά τας διατάξεις της ισχυούσης, κατά τον χρόνον της πρώτης εξόδου νομοθεσίας, βάσει του βασικού μισθού και των προσαυξήσεων ευδοκίμου παραμονής και πολυετούς υπηρεσίας τα οποία κατεβάλλοντο, κατά την ημερομηνίαν επανόδου των, εις την ενεργόν υπηρεσίαν. 5.Το, κατά τας διατάξεις της προηγουμένης παραγράφου ποσόν εφ’ όσον ήθελεν επιστραφή κατά τον χρόνον της οριστικής εξόδου, οφείλεται, προς τα οικεία Ταμεία Αλληλοβοηθείας, εντόκως προς 5% ετησίως από της ημερομηνίας, καθ’ ην λήγει η παρεχομένη, δια του παρόντος ετησία προθεσμία συνολικής αποδόσεώς του. 6.Επιστραφείσαι κατά την πρώτην έξοδον πάγιαι εισφοραί, περί ων η παρ. 2 του άρθρ. 16 του Ν.Δ. 398/1974 «περί Ταμείων Αλληλοβοηθείας Στρατού, Ναυτικού και Αεροπορίας», εις μη δικαιωθέντας, εφ’ άπαξ βοηθήματος, επιστρέφονται εντόκως, προς 5%, κατά τα, εν παρ. 1 του παρόντος άρθρου, οριζόμενα. «7.Κατ’ εξαίρεσιν οι εκ των ταις προηγουμέναις παραγράφοις του άρθρου τούτου στρατιωτικοί οι καταδικασθέντες ή φυλακισθέντες ή εκτοπισθέντες κατά το διάστημα της δικτατορίας δεν υποχρεούνται εις την απόδοσιν των επιστραφεισών εις τούτους παγίων εισφορών τας οποίας έλαβον αντί του εφ’ άπαξ βοηθήματος, ούτε οφείλουν προς τα Μετοχικά Ταμεία και τα Ταμεία Αλληλοβοηθείας, εισφοράς δια το χρονικόν διάστημα δι’ ο αποκαθίστανται ασφαλιστικώς κατά τας διατάξεις του παρόντος Νόμου». Η παρ. 7 αντικαταστάθηκε ως άνω από το άρθρ. 8 Νόμ. 788/1978 (ΦΕΚ 104), (κατωτ. σελ. 1548,15). Άρθρ.4.-Αι διατάξεις του άρθρ. 3 του παρόντος έχουν εφαρμογήν και δια τους αποκατασταθέντας και επανελθόντας, εις την ενεργόν υπηρεσίαν, στρατιωτικούς, μετά την 24.7.1974 κατ’ εφαρμογήν των νόμων, «περί ιεραρχίας και προαγωγών των στρατιωτικών των Ενόπλων Δυνάμεων» ως και δια τους αποκαθισταμένους και επανερχομένους, εις την ενεργόν υπηρεσίαν, κατ’ εφαρμογήν των εν λόγω νόμων. Άρθρ.5.-Αι διατάξεις του παρόντος νόμου έχουν ανάλογον εφαρμογήν και δια το στρατιωτικόν προσωπικόν του Λιμενικού Σώματος το αποκατασταθέν βάσει των διατάξεων του Νόμ. 2/75 «περί κρίσεως στρατιωτικών του Λ.Σ., διωχθέντων κατά το από 21.4.1967 μέχρις 23.7.1974 χρονικόν διάστημα» και του Νόμ. 31/1975 «περί ρυθμίσεως θεμάτων τινών αφορώντων το Λ.Σ.». Άρθρ.6.-Αναγνωρίζεται ως χρόνος μετοχικής σχέσεως ως προς το Μετοχικόν Ταμείον Στρατού ο εκτός ενεργού υπηρεσίας χρόνος των ανδρών Χωρ/κής των αποκατασταθέντων κατ’ εφαρμογήν των Ν.Δ. 198/1974, Ν.Δ. 119/1974 ως ούτοι ετροποποιήθησαν δια των νόμ. 14/75 και 81/75 περί τροποποιήσεως και συμπληρώσεως των διατάξεων περί επανακρίσεως υποθέσεων ανδρών Χωρ/κής διωχθέντων δια πολιτικούς λόγου από 21.4.1967 μέχρι 23.7.1974 χρονικόν διάστημα και παροχής δικαιώματος ασκήσεως ακυρώσεως. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 1522,09(α) Σελ. 1522,09(β) Τεύχος 770-Σελ. 115 Μετοχικό Ταμείο Στρατού 36.Σ.α.70

[Source: greek_legal_code_raptarchis | Tokens: 6400]